Iggy Azalea. Amethyst Amelia Kelly (; 7-iyun 1990-yilda tugʻilgan) Iggy Azalea () taxallusi ostida tailgan avstraliyalik reperdir. 16 yoshida Azalea Avstraliyadan AQShga koʻchib oʻtadi. Azalea „Pussy“ va „Two Times“ qoʻshiqlari uchun olingan video kliplarni YouTubeda chiqarganidan soʻng, tezda shuhrat qozondi. Azalea amerikalik rapper T.I.ning leybli boʻlgan Grand Hustle bilan shartnoma imzoladi hamda oʻzining ilk "Ignorant Art" (2011) nomli mixtapesini chiqardi. Azalea 2014-yilda ilk studiyaviy albomi boʻlmish "The New Classic"ni ommaga taqdim etdi. Albom umumjahon boʻylab bir nechta chartlarda top beshtalikka kirdi, biroq tanqidchilar tomonidan aralash baholandi. Albom "Billboard" Top R&B/Hip-Hop Albums chartida yuqori pogʻonalardan oʻrin olib, buning ortidan Azalea albomi chartlarda yuqori oʻrin egallagan amerikalik boʻlmagan ilk ayol rapper boʻldi. Albomning „Work“ va „Fancy“ singllari AQShning "Billboard" Hot 100 chartida yuqori oʻrinlarni egalladi. Azalea va Ariana Grande birgalikda ijro etgan „Problem“ ashulasi „Fancy“ singlidan keyingi ikkinchi oʻrinni band etdi. Ushbu hit ashulalar bilan Azalea Hot 100 chartida bir vaqtda birinchi va ikkinchi oʻrinlarni olgan artist sifatida qayd etildi, bunday natijaga bundan avval The Beatles guruhi erishgan. Qoʻshimcha ravishda, u bir vaqtda Hot 100 charti top oʻntaligiga kirgan yuqorida aytib oʻtilgan uchta hit ashula ijrochisi boʻldi. Shu kungacha Azalea umumjahon boʻylab 70 million nusxada audioyozuvlarini sotdi, birgina AQShning oʻzida singllari 22 million dona sotildi. Azalea koʻplab yutuqlarga, jumladan ikki marta American Music Awards, uch marta Billboard Music Awards, bir marta MTV Video Music Award, bir marta People's Choice Award, toʻrt marta Teen Choice Awards va toʻrt marta Grammy Awardga loyiq topilgan. Azaleaning rasmiy YouTube kanalida umumiy koʻrishlar soni 3.4 milliardni tashkil etdi.